L'actuació de teatre i titelles ‘Conte de Nadal’ de Tramant Teatre arriba al Centre Cultural Mario Monreal dimarts que ve
23 de desembre 2022

L'actuació de teatre i titelles _Conte de Nadal_ de Tramant Teatre arriba al Centre Cultural Mario Monreal dimarts que ve, 27 de desembre, a les 18.00 hores. L'entrada és lliure i limitada fins a completar aforament. Esta representació, que és una versió lliure de Puri Fariza de l'original de Charles Dickens, forma part de la programació infantil de Nadal de la delegació Cultura de l'Ajuntament de Sagunt.

L'obra de teatre conta la història d'una senyora que amb el pas dels anys s'ha convertit en una dona desconfiada i avara. Un dia rebrà la visita d'una amiga que li enviarà també la visita de tres esperits que la portaran al seu passat, al seu present i al seu futur. Gràcies a estes visites i a l'ajuda dels xiquets del públic, la Senyoreta Scrooge podrà recapacitar i potser canviar el seu futur.

Esta versió parla del fet que les persones amb el pas dels anys es fan interessades i egoistes, però si d'alguna manera es poguera mirar la nostra infància, potser redescobriríem la nostra generositat perduda.

![](/media/qjllnj1j/c_concetdenal.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-actuacio-de-teatre-i-titelles-conte-de-nadal-de-tramant-teatre-arriba-al-centre-cultural-mario-monreal-dimarts-que-ve/ "Facebook")
*   [](http://twitter.com/share?url=https://aytosagunto.es/va/actualitat/l-actuacio-de-teatre-i-titelles-conte-de-nadal-de-tramant-teatre-arriba-al-centre-cultural-mario-monreal-dimarts-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-actuacio-de-teatre-i-titelles-conte-de-nadal-de-tramant-teatre-arriba-al-centre-cultural-mario-monreal-dimarts-que-ve/ "Linked In")
*   [](mailto:?body=https://aytosagunto.es/va/actualitat/l-actuacio-de-teatre-i-titelles-conte-de-nadal-de-tramant-teatre-arriba-al-centre-cultural-mario-monreal-dimarts-que-ve/)